CELEX: 32001R2495
Language: hr
Date: 2001-12-19 00:00:00
Title: Uredba Komisije (EZ) br. 2495/2001 od 19. prosinca 2001. o izmjeni Uredbe Vijeća (EZ) br. 2406/96 o određivanju zajedničkih tržišnih standarda za neke proizvode ribarstva

04/Sv. 009
            
            
               HR
            
            
               Službeni list Europske unije
            
            
               121
            
         32001R2495
   
               L 337/23
            
            
               SLUŽBENI LIST EUROPSKE UNIJE
            
            
               19.12.2001.
            
         
      UREDBA KOMISIJE (EZ) br. 2495/2001
   od 19. prosinca 2001.
   o izmjeni Uredbe Vijeća (EZ) br. 2406/96 o određivanju zajedničkih tržišnih standarda za neke proizvode ribarstva
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 104/2000 od 17. prosinca 1999. o zajedničkom uređenju tržišta proizvodima ribarstva i akvakulture (1), a posebno njezin članak 2. stavak 3.,
   budući da:
   
               (1)
            
            
               Uredbom Vijeća (EZ) br. 2406/96 (2), kako je zadnje izmijenjena Uredbom (EZ) br. 2578/2000 (3), uvedena je nova ljestvica kategorija veličina za haringu (sleđ) vrste Clupea harengus. U slučaju baltičke haringe (sleđa) ovom se ljestvicom utvrđuje posebna veličina za proizvode ulovljene i istovarene sjeverno od 59° 30′ i jedinstvena posebna veličina za proizvode ulovljene i istovarene južno od 59° 30′.
            
         
               (2)
            
            
               Posebna veličina za baltičku haringu (sleđ) ulovljenu i istovarenu sjeverno od 59° 30′ više ne odgovara stvarnim zahtjevima tržišta u tome području te je stoga potrebno utvrditi veći broj kategorija veličine.
            
         
               (3)
            
            
               Prosječna masa i dužina haringe (sleđa) u glavnom bazenu Baltičkog mora znatno se smanjila u posljednjih 15 godina. Kao posljedica toga sjeverni tip haringe (sleđa) (manji po veličini, iako starije dobi) čini veći dio ribljeg fonda i ulova u glavnom bazenu. Međunarodna komisija za ribarstvo za Baltičko more (International Baltic Sea Fishery Commission - IBSFC) nije utvrdila najmanju veličinu za baltičku haringu (sleđ).
            
         
               (4)
            
            
               Stoga treba osigurati prodaju ove haringe (sleđa), utvrđivanjem većeg broja kategorija veličine.
            
         
               (5)
            
            
               Stoga je potrebno izmijeniti trenutačno važeće veličine u sjevernom dijelu Baltičkog mora. Ta izmjena zahtijeva promjenu zajedničkih tržišnih standarda iz članka 2. stavka 3. Uredbe (EZ) br. 104/2000.
            
         
               (6)
            
            
               Mjere predviđene ovom Uredbom u skladu su s mišljenjem Upravnog odbora za proizvode ribarstva,
            
         DONIJELA JE OVU UREDBU:
   Članak 1.
   Kategorije veličine iz Priloga II. Uredbi (EZ) br. 2406/96 koje se primjenjuju na baltičku haringu (sleđ) (Clupea harengus) ulovljenu i istovarenu sjeverno od 59° 30′, ovim se mijenjaju u skladu s Prilogom ovoj Uredbi.
   Članak 2.
   Ova Uredba stupa na snagu sedmog dana od dana objave u Službenom listu Europskih zajednica.
   Primjenjuje se od 1. siječnja 2002.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. prosinca 2001.
      
         
            Za Komisiju
         
         Franz FISCHLER
         
         
            Član Komisije
         
      
   
   
      (1)  SL L 17, 21.1.2000., str. 22.
   
      (2)  SL L 334, 23.12.1996., str. 1.
   
      (3)  SL L 298, 25.11.2000., str. 1.
   PRILOG
   
               Ljestvica mase
            
            
               Najmanje veličine koje treba poštovati u skladu s uvjetima utvrđenim u uredbama iz članka 7.
            
         
               Vrsta
            
            
               Veličina
            
            
               Kg/ribi
            
            
               Broj riba/kg
            
            
               Regija
            
            
               Zemljopisno područje
            
            
               Najmanja veličina
            
         
               Atlantska haringa (sleđ)
               (Clupea harengus)
            
            
               1
            
            
               0,250 i više
            
            
               4 ili manje
            
            
               1
            
            
               ICES V.b (zona EZ-a)
            
            
               20 cm
            
         
               2
            
            
               0,125 do 0,250
            
            
               od 5 do 8
            
            
               2
            
            
               (a)
            
            
               20 cm
            
         
               3
            
            
               0,085 do 0,125
            
            
               od 9 do 11
            
            
                
            
            
               (b)
            
            
               18 cm
            
         
               4(a)
            
            
               0,050 do 0,085
            
            
               od 12 do 20
            
            
               3
            
            
                
            
            
               20 cm
            
         
               Baltička haringa (sleđ), ulovljena i istovarena južno od 59°30′
            
            
               4(b)
            
            
               0,036 do 0,085
            
            
               od 12 do 27
            
            
                
            
            
                
            
            
                
            
         
               Baltička haringa (sleđ), ulovljena i istovarena sjeverno od 59°30′
            
            
               4(c)
            
            
               0,057 do 0,085
            
            
               od 12 do 17
            
            
                
            
            
                
            
            
                
            
         
               5
            
            
               0,031 do 0,057
            
            
               od 18 do 32
            
            
                
            
            
                
            
            
                
            
         
               6
            
            
               0,023 do 0,031
            
            
               od 33 do 44